Els serveis esportius municipals de Paterna presenten la seua oferta d’activitats per a l’estiu
03/06/2015

# Els serveis esportius municipals de Paterna presenten la seua oferta d’activitats per a l’estiu

[![Oferta actividades verano 2015](/images/noticias/2015/06/oferta-verano-deportes.jpg)](/images/noticias/2015/06/oferta-verano-deportes.jpg)

03.06.2015

A menys d’un mes perquè comence l’estiu, els serveis esportius municipals han presentat la seua àmplia oferta d’activitats estivals per a la temporada 2015.

Durant els mesos de juny i juliol els diferents centres esportius de Paterna oferiran tot tipus d’activitats a l’aire lliure amb l’objectiu de fomentar l’esport i els hàbits de vida saludable entre els veïns del municipi.

Les activitats aquàtiques seran les grans protagonistes de la temporada, amb classes de natació per a tot tipus d’edats des de bebés de 9 a 15 mesos, xiquets fins a 13 anys o adults. A més, també s’oferiran classes de matronatació dirigides a pares amb xiquets de bolquers que vullguen aprofitar els molts beneficis que ofereix esta pràctica. I per als que vullguen millorar la seua tècnica, també podran trobar en les piscines municipals, classes de natació correctiva.

Junt amb l’àmplia oferta d’activitats aquàtiques, els ciutadans podran matricular-se en classes de tenis o pàdel, amb independència de l’edat, ja que s’han organitzat classes tant per a xiquets com per a adults, en diferents nivells, des d’iniciació a avançat.

Finalment, destaquen també les propostes esportives més noves com les classes de hip-hop funky per a xiquets o l’entrenament Axis 360, una verdadera evolució en el sector de l’entrenament funcional mitjançant el qual, a través de sessions grupals, es tonifica i modela tot el cos d’una forma divertida i eficaç.

Per a més informació sobre horaris i centres, [descarregar el programa complet ací.](/images/pdf/es/noticias/2015/06/publicidad-intensivos-junio-julio.pdf "Folleto de la Escola d'Estiu")

Pots sol•licitar qualsevol informació addicional a través del correu [esport@paterna.es](mailto:esport@paterna.es) o en la [web d’esports.](http://esport.paterna.es/es/ "web de deportes").